钦定古今图书集成/明伦汇编/氏族典/第175卷 > 钱瑛
## 钦定古今图书集成/明伦汇编/氏族典/第175卷 > 钱瑛

按《明外史钱瑛传》：“瑛字可大，吉水人。祖本和，以笃行
称。瑛生八月而孤，年十三，能应秋试。元末大乱，奉祖
及母避难，历五六年。最后遇贼，缚本和，瑛奔救，并缚
之。本和哀告贳其孙，瑛亦泣请代不已，贼怜而两释
之。是时其母亦被执，妻张氏从伏莽中窥见，即趋出，
谓贼曰：‘姑老矣，请释而缚我’。贼见其年少，从之。既就”
缚，掷袖中鞋与姑，诀曰：“妇无用此矣。”且行且睨姑稍
远，即骂贼，不肯行。贼持之急，骂益厉。贼怒，攒刃刺杀
之。事定，有司知瑛贤，凡三荐，并以亲老辞。子遂志，中
进士，官山东佥事。